
Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17., 98/19. i 144/20), članka 33. Zakona o udrugama (“Narodne novine” broj 74/14, 70/17, 98/19. i 151/22) članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15. i 37/21), članka 47. Statuta Općine Peteranec ("Službeni glasnik Koprivničko-križevačke županije" broj 6/13., 4/18., 4/20. i 4/21) i članka 18. Pravilnika o financiranju programa i projekata udruga koje su od interesa za Općinu Peteranec ("Službeni glasnik Koprivničko-križevačke županije" broj 8/16., 40/22. i 2/23 - ispravak) općinski načelnik Općine Peteranec objavljuje

J A V N I  N A T J E Č A J
ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA ZA OPĆINU PETERANEC U 2023. GODINI
I.
U Proračunu Općine Peteranec za 2023. godinu planirana su sredstva namijenjena za pokroviteljstva, odnosno (su)financiranje manifestacija i drugih događanja koja su od interesa za Općinu Peteranec tijekom 2023. godine. 

II.
Udruga ili druga neprofitna organizacija može podnijeti prijavu za dodjelu sredstava putem pokroviteljstva za obilježavanje obljetnice udruge ili društva, odnosno za kulturne, znanstvene, sportske, odgojno-obrazovne, humanitarne, vjerske, zdravstvene, socijalne, ekološke i druge manifestacije i događanja koja su lokalnog karaktera.

Prijave za gore navedena događanja se mogu poslati za manifestacije i događanja koja će se provoditi isključivo tijekom 2023. godine.

III.
Kriteriji za odabir, odnosno dodjelu sredstava putem pokroviteljstva, koji u zahtjevu moraju biti obrazloženi, su sljedeći:

· usmjerenost manifestacije/događanja na neposrednu društvenu korist i stvarnim potrebama u zajednici u kojoj se provodi,

· jasno definiran i realno dostižan cilj manifestacije/događanja,

· jasno definirani korisnici manifestacije/događanja,
· jasno određena vremenska dinamika i mjesto provedbe manifestacije/događanja,

· realan odnos troškova i planiranih aktivnosti manifestacije/događanja, 

· kadrovska sposobnost prijavitelja za provedbu manifestacije/događanja,

· osigurano (su)financiranje manifestacije/događanja iz drugih izvora,
· iznos koji se putem pokroviteljstva (su)financira.

IV.
 
Ukupna vrijednost ovog Javnog natječaja iznosi 663,61 EUR (4.999,97 HRK).


Najmanji iznos financijskih sredstava koji se može prijaviti i ugovoriti po pojedinom programu/projektu iznosi 132,72 EUR (999,98 HRK), a najveći iznos po pojedinom programu/projektu iznosi 663,61 EUR (4.999,97 HRK).

Svaka udruga u okviru ovog Javnog natječaja može prijaviti i ugovoriti provedbu najviše 1 (jednog) programa/projekta koji će se provoditi tijekom 2023. godine.
V.
 
Prijavu na Javni natječaj mogu podnijeti Prijavitelji koji su upisani u Registar udruga odnosno drugi odgovarajući registar i u Registar neprofitnih organizacija te koji su uredno ispunili obveze iz prethodno sklopljenih Ugovora o (su)financiranju iz proračuna Općine Peteranec i drugih javnih izvora (što se dokazuje odgovarajućom izjavom potpisanom od strane osobe ovlaštene za zastupanje Prijavitelja).
  VI.
Prijave se podnose na posebnim obrascima:

· Opisni obrazac prijave manifestacije/događanja - Obrazac 1 
· Obrazac proračuna manifestacije/događanja – Obrazac 2
koji se mogu preuzeti na mrežnim stranicama Općine Peteranec (www.peteranec.hr).

Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koje čine sastavni dio ovog Javnog natječaja.

VII.
S korisnicima kojima će biti odobrena financijska sredstva, Općina Peteranec će sklopiti Ugovor o dodjeli sredstava putem pokroviteljstva – (su)financiranje manifestacija i drugih događanja od interesa za Općinu Peteranec u 2023. godini.

VIII.
Rok za podnošenje prijava, neovisno kojim putem se one dostavljaju (elektroničkom poštom, redovnom poštom ili osobno) u Općinu Peteranec, istječe 17. ožujka 2023. godine.
Provjeru formalnih uvjeta pristiglih prijava će  izvršiti Povjerenstvo za otvaranje prijava koje imenuje općinski načelnik Općine Peteranec.

Procjenu pristiglih prijava će, u skladu s kriterijima ovog Javnog natječaja, izvršiti Povjerenstvo za ocjenjivanje koje imenuje općinski načelnik Općine Peteranec.

IX.
Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

X.
Prijave se šalju  elektroničkom poštom, redovnom poštom ili se u zatvorenoj omotnici neposredno predaju u Općini Peteranec, na slijedeću adresu:
OPĆINA PETERANEC
Matije Gupca 13
48321 PETERANEC
s naznakom 
„„PRIJAVA NA JAVNI NATJEČAJ ZA DODJELU SREDSTAVA PUTEM POKROVITELJSTVA – (SU)FINANCIRANJE MANIFESTACIJA I DRUGIH DOGAĐANJA OD INTERESA 

ZA OPĆINU PETERANEC U 2023. GODINI  – NE OTVARAJ -“
ili

opcina-peteranec@kc.htnet.hr
        XI.
Sva pitanja vezana uz ovaj Javni natječaj mogu se postaviti elektroničkim putem, slanjem upita na adresu elektronske pošte: opcina-peteranec@kc.htnet.hr ili na tel. 048/636-289.
KLASA: 610-03/23-01/01
URBROJ: 2137-12-01-23-1

Peteranec, 15. veljače 2023.
             OPĆINSKI NAČELNIK:

                                                                                                                            Ivan Derdić, mag.iur.
Finski tečaj konverzije: 7,53450

